Zannah Mustapha
ಜನ್ನಾ ಬುಕರ್ ಮುಸ್ತಫಾ (ಜನನ 1958 ಅಥವಾ 1959) ನೈಜೀರಿಯಾದ ಶಿಕ್ಷಣತಜ್ಞ ಮತ್ತು ವಕೀಲರಾಗಿದ್ದಾರೆ. ಅನಾಥ ಮಕ್ಕಳಿಗಾಗಿ ಶಾಲೆಯನ್ನು ತೆರೆಯಲು ಆತ 2007ರಲ್ಲಿ ಕಾನೂನು ವೃತ್ತಿಯನ್ನು ತೊರೆದರು, 2016ರಲ್ಲಿ ಎರಡನೇ ಶಾಲೆಯನ್ನು ಪ್ರಾರಂಭಿಸಿದರು. ಉತ್ತರ ನೈಜೀರಿಯಾದಲ್ಲಿ ಅಪಹರಣಕ್ಕೊಳಗಾದ ಹುಡುಗಿಯರು ಮತ್ತು ಮಹಿಳೆಯರ ಬಿಡುಗಡೆಗಾಗಿ ಮುಸ್ತಫಾ ಎರಡು ಬಾರಿ ಮಾತುಕತೆ ನಡೆಸಿದ್ದರು. ಆತ 2017ರ ನಾನ್ಸೆನ್ ನಿರಾಶ್ರಿತರ ಪ್ರಶಸ್ತಿಯ ವಿಜೇತರಾಗಿದ್ದಾರೆ. ಮುಸ್ತಫಾ ಅವರು ಮೈದುಗುರಿ ವಿಶ್ವವಿದ್ಯಾಲಯದಿಂದ ಕಾನೂನು ಪದವಿ ಪಡೆದಿದ್ದಾರೆ. ಪದವಿ ಪಡೆದ ನಂತರ, ಮುಸ್ತಫಾ ಷರಿಯಾ ನ್ಯಾಯಾಲಯದ ವಕೀಲರಾಗಿ ಕೆಲಸ ಮಾಡಿದರು, 20 ವರ್ಷಗಳ ನಂತರ 2007ರಲ್ಲಿ ರಾಜೀನಾಮೆ ನೀಡಿ ಶಿಕ್ಷಕರಾದರು. 2007ರಲ್ಲಿ ಬೊಕೊ ಹರಾಮ್ ಬಂಡಾಯದ ಮಧ್ಯದಲ್ಲಿ, ಮುಸ್ತಫಾ ಅವರು ಬೋರ್ನೋ ರಾಜ್ಯದ ಮೈದುಗುರಿಯಲ್ಲಿ ಫ್ಯೂಚರ್ ಪ್ರೋವೆಸ್ ಅಕಾಡೆಮಿ ಮತ್ತು ಇಸ್ಲಾಮಿಕ್ ಫೌಂಡೇಶನ್ ಶಾಲೆಯನ್ನು ಪ್ರಾರಂಭಿಸಿದರು. ಈ ಶಾಲೆಗೆ ಯಾವುದೇ ಶುಲ್ಕವಿಲ್ಲ ಮತ್ತು ಅನಾಥ ಮಕ್ಕಳಿಗೆ ಆರೋಗ್ಯ, ಆಹಾರ ಮತ್ತು ಶಾಲಾ ಸಮವಸ್ತ್ರಗಳನ್ನು ಸಹ ಒದಗಿಸುತ್ತದೆ. ಮೂಲತಃ ಈ ಶಾಲೆಯು 36 ವಿದ್ಯಾರ್ಥಿಗಳಿಗೆ ಕಲಿಸುತ್ತಿತ್ತು, 2017ರಲ್ಲಿ ಇದು 540ಕ್ಕೆ ಏರಿತು. ತರಗತಿಗಳಲ್ಲಿ ಅರೇಬಿಕ್, ಫ್ರೆಂಚ್, ಇಂಗ್ಲಿಷ್, ಗಣಿತ, ಅಡುಗೆ ಮತ್ತು ಜವಳಿ ಕೆಲಸಗಳು ಸೇರಿವೆ. 2016ರಲ್ಲಿ, ಮುಸ್ತಫಾ ಮೊದಲನೆಯ ಶಾಲೆಯಿಂದ ಕೆಲವು ಕಿಲೋಮೀಟರ್ ದೂರದಲ್ಲಿ ಎರಡನೇ ಶಾಲೆಯನ್ನು ಪ್ರಾರಂಭಿಸಿದರು, ಇದು 88 ವಿದ್ಯಾರ್ಥಿಗಳ ಶಿಕ್ಷಣವನ್ನು ಬೆಂಬಲಿಸುತ್ತದೆ. ಉತ್ತರ ನೈಜೀರಿಯಾದಲ್ಲಿ ಅಪಹರಣಕ್ಕೊಳಗಾದ 21 ಯುವತಿಯರ ಬಿಡುಗಡೆ ಮತ್ತು 2017ರ ಮೇ ತಿಂಗಳಲ್ಲಿ 82 ಚಿಬೋಕ್ ಶಾಲಾ ಬಾಲಕಿಯರ ಬಿಡುಗಡೆಗಾಗಿ ಮಾತುಕತೆ ನಡೆಸಲು ಮುಸ್ತಫಾ ಸಹಾಯ ಮಾಡಿದರು. 2017ರಲ್ಲಿ ಮುಸ್ತಫಾ ಅವರಿಗೆ ನಾನ್ಸೆನ್ ನಿರಾಶ್ರಿತರ ಪ್ರಶಸ್ತಿಯನ್ನು ನೀಡಲಾಯಿತು. 2021ರಲ್ಲಿ, 15ನೇ ವಾರ್ಷಿಕ ಸಿಎನ್ಎನ್ ಹೀರೋಸ್ ಆಲ್-ಸ್ಟಾರ್ ಟ್ರಿಬ್ಯೂಟ್ನಲ್ಲಿ ಮುಸ್ತಫಾನನ್ನು ಸಿಎನ್ಎನ್ ಹೀರೋ ಎಂದು ಗುರುತಿಸಲಾಯಿತು. 2022ರಲ್ಲಿ ಮುಸ್ತಫಾ ಅವರಿಗೆ 63 ವರ್ಷ ವಯಸ್ಸಾಗಿತ್ತು. ಉಲ್ಲೇಖಗಳು ಬಾಹ್ಯ ಕೊಂಡಿಗಳು ಫ್ಯೂಚರ್ ಪ್ರೋವೆಸ್ ಫ್ಯೂಚರ್ ಸ್ಕೂಲ್ ಅಧಿಕೃತ ಜಾಲತಾಣ 1950ರ ಜನನಗಳು 20ನೇ ಶತಮಾನದ ನೈಜೀರಿಯನ್ ವಕೀಲರು 21ನೇ ಶತಮಾನದ ನೈಜೀರಿಯನ್ ವಕೀಲರು 21ನೇ ಶತಮಾನದ ನೈಜೀರಿಯನ್ ಶಿಕ್ಷಣ ಸಂಸ್ಥೆಯ ಸಂಸ್ಥಾಪಕರು ಪೀಪಲ್ ಫ್ರಮ್ ಬೊರ್ನೊ ಸ್ಟೇಟ್ ಲಿವಿಂಗ್ ಪೀಪಲ್ ನಾನ್ಸೆನ್ ರೆಫ್ಯೂಜಿ ಪ್ರಶಸ್ತಿ ವಿಜೇತರು